شەفەق
نیوز/ ئەنجومەن نوینەرەیل عراق، ئمڕوو پەنجشەممە، لە هەڵوژاردن سەرۆک کۆمار شکست
هاورد، تا بچوودە دانیشتنیگتر، ک دووان لە سەرکەفتگەیل لەناوی رکابەری کەن.
پەیامنێر
ئاژانس شەفەق نيوز وت: نیمەڕو ئمڕوو ئەنجومەنەگە دەسکردە دەنگدان لەبان کاندیدەیل ئەرا
پۆست سەرۆک کۆمار ک شمارەیان ٤١ کاندیدە، باوجی لە ساعەتەیل دویایین دوو کاندید
رێبەر ئەحمەد و عومەر بەرزنجی خوەیان کیشانەو، و رکابەریەگە کەفتە ناوبەین ٣٩
کاندید.
لە یەکەم دانیشتن کاندەید عەبدولەتیف رەشێد ٥٨
دەنگ هاورد، وەجیاوازی ٥٩ دەنگ لەبان دویەم سەرکەفتگ ک بەرهەم ساڵح سەرۆک کۆمار
ئیسە بوی، ک ئەوەیش ٩٨ دەنگ وەدەس هاورد، 
تا کارەگە بکەفێدە دانیشتنیگتر.
مادەی
٧٠ لە دەستوور عراق ئویشێد:
یەکەم:
ئەنجومەن نوینەرەیل لەناو کاندیدەیل وە زۆرینەی دوو لە سێ بەش ئەندامەیلی
هەڵوەژێد.
دویەم: ئەگەر هویچ لە کاندیدەیل زۆرینەی
داواکریاگ وەدەس نەهاوردن، رکابەری کەفێدە ناوبەین کاندیدەیل خاوەن بەرزترین دەنگ،
و هەرکامیان فرەی دەنگەیل لە دویەم هەڵوژاردن کەفێدە دەسی وە سەرۆک کۆمار راگینیەێد.
